Etiketa schválená: 14.06.2023 
Prípravok na ochranu rastlín pre profesionálnych používateľov
ASAHI SL
ASAHI SL je stimulátor rastu rastlín, stimulujúci rast koreňovej sústavy, rast a vývoj  rastlín, násadu plodov, opelenie a dozrievanie plodov. ASAHI SL priamo spôsobuje zvýšenie úrody a zvýšenie kvality úrody. 

ÚČINNÁ LÁTKA: 	
	Sodium p-nitrophenolate
	3 g/l 
(0,3 % hm)
	

	
Sodium o-nitrophenolate
	
2 g/l 
(0,2 % hm)
	

	
Sodium 5-nitroguaiacolate
	
1 g/l 
(0,1 % hm)
	



Látky nebezpečné pre zdravie, ktoré prispievajú ku klasifikácii prípravku: nerelevantné

OZNAČENIE PRÍPRAVKU
nepožaduje sa
Výstražné slovo sa nepožaduje

EUH 401	Dodržiavajte návod na používanie, aby ste zabránili vzniku rizík pre zdravie ľudí a životné prostredie.
P102	Uchovávajte mimo dosahu detí.
P261	Zabráňte vdychovaniu prachu/dymu/plynu/hmly/pár/aerosólov.
P270	Pri používaní výrobku nejedzte, nepite ani nefajčite.
P271	Používajte iba na voľnom priestranstve alebo v dobre vetranom priestore.
P301 + P312	PO POŽITÍ: Pri zdravotných problémoch volajte NÁRODNÉ TOXIKOLOGICKÉ INFORMAČNÉ CENTRUM  alebo lekára.

SP 1 	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).
[bookmark: _GoBack]Z4 	Riziko vyplývajúce z použitia prípravku pri dodržaní predpísanej dávky alebo  koncentrácie je pre domáce, hospodárske a voľne žijúce zvieratá relatívne prijateľné.
Vt5 	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo3	Pre ryby a ostatné vodné organizmy slabo jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3 	Prípravok pre včely s prijateľným rizikom pri dodržaní predpísanej dávky alebo koncentrácie.

Zákaz používania prípravku v 1. ochrannom pásme zdrojov pitných vôd!
Zákaz vypúšťania nespotrebovaných zvyškov do podzemných vôd!
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
Zákaz skrmovania ošetrených rastlín hospodárskymi zvieratami a rybami.  Dodržte ochrannú dobu 4 dni od aplikácie!
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	Výrobca:
	Asahi Chemical  Manufacturing Co., Ltd. 500 Takayasu Ikagura-cho, Japonsko

	

	Držiteľ autorizácie: 
	Asahi Chemical Europe s.r.o., Lužná 716/2, 160 00 Praha 6 – Vokovice, Česká republika

	
	

	Číslo autorizácie ÚKSÚP:   
	16-14-1856

	
	

	Dátum výroby:
	uvedené na obale

	Číslo výrobnej šarže:
	uvedené na obale

	Balenie: 
	1 l HDPE fľaša, 5 l, 10 l, 20 l HDPE kanister

	
	


ASAHI SL je ochranná známka firmy ASAHI CHEMICAL MFG. CO., LTD, Japonsko

PÔSOBENIE PRÍPRAVKU
ASAHI SL je stimulátor rastlín, ktorého účinnými látkami sú aromatické nitrozlúčeniny. Tieto nitrozlúčeniny sa nachádzajú v prirodzených podmienkach v každej rastline. Aplikáciou prípravku ASAHI SL sa v rastlinách zvýši koncentrácia týchto látok, čo má za následok zrýchlenie prúdenia cytoplazmy v bunkách rastlín a zrýchlenie látkovej premeny. Výsledným efektom takto ovplyvnených procesov je rýchlejšie a rovnomernejšie klíčenie semien, lepšie zakoreňovanie (bohatšia koreňová sústava), mohutnejší rast rastlín, lepší vývoj kvetných orgánov, zlepšené podmienky opelenia, lepšie nasadzovanie plodov, predĺženie vegetačnej doby, vyššie úrody, vyššiu kvalitu plodov. Stimulačný účinok sa prejavuje aj pri zakoreňovaní odrezkov a klíčení semien.
Po aplikácii prípravku na stimuláciu úrody sa dosiahne pozitívny efekt na zvýšení úrody len vtedy, ak rastliny budú mať na vytvorenie požadovanej vyššej úrody dostatok živín a vody.

NÁVOD NA POUŽITIE
	Plodina
	Účel použitia
	Dávka/ha
Koncentrácia
	Ochranná
doba
	Poznámka

	pšenica ozimná,
pšenica jarná
	stimulácia úrody
	0,6 l + 0,6 l

	28 dní
	Delená aplikácia


	jačmeň jarný
	stimulácia úrody
	0,6 + 0,6 l
	28 dní
	Delená aplikácia

	repa cukrová 
	stimulácia úrody
	0,25 l + 0,6 l 
	15 dní
	Delená aplikácia

	repka ozimná,
repka jarná 
	stimulácia úrody

	0,6 l + 0,6 l
	30 dní
	Delená aplikácia


	slnečnica
	stimulácia úrody
	1 l + 1l
	30 dní
	Delená aplikácia

	kukurica
	stimulácia úrody
	0,6 l
	60 dní
	

	zemiaky
	stimulácia úrody
	0,5 + 1 l
	21 dní
	Delená aplikácia

	mrkva
	stimulácia úrody
	0,5 l (3x)
	30 dní
	Delená aplikácia

	chmeľ

	stimulácia úrody
	0,4 l + 0,6 l + 0,6 l + 0,4 l
	28 dní
	Delená aplikácia


	rajčiak
	stimulácia úrody
	1  l
	10 dní
	

	
	
	0,5 l (3x)
	10 dní
	Delená aplikácia

	paprika
	stimulácia úrody
	1  l
	10 dní
	

	uhorka
	stimulácia úrody
	0,6 l (3x)
	3 dni
	Delená aplikácia

	vinič
	stimulácia úrody
	1 l +1 l
	14 dní
	Delená aplikácia

	jabloň
	stimulácia úrody
	0,6 l (3x)
	7 dní
	Delená aplikácia

	čerešňa
	stimulácia úrody
	0,6 l (3x)
	7 dní
	Delená aplikácia

	jahoda
	stimulácia úrody
	0,6 l (3x)
	7 dní
	Delená aplikácia

	čierna ríbezľa
	stimulácia úrody
	0,6 l (2x)
	7 dní
	Delená aplikácia

	malina
	stimulácia úrody
	0,6 l (3x)
	7 dní
	Delená aplikácia

	klinčeky

	stimulácia zakoreňovania 
	0,33 %
	3 dni
	

	semená kvetín
a zeleniny
	stimulácia klíčenia 
	0,025 - 0,05 %
	3 dni
	



POKYNY PRE APLIKÁCIU 
ASAHI SL ovplyvňuje rast a vývoj rastlín, semien. Zvyšuje úrodu, potravinársku a pekárenskú kvalitu.
Používa sa v nasledovných dávkach:

Pšenica - stimulácia úrody
1.aplikácia: V štádiu odnožovania (BBCH 21-29).
2.aplikácia: V štádiu BBCH 31 (1. kolienko minimálne 1 cm nad odnožovacím uzlom). Možno aplikovať aj ako TM s kvapalným hnojivom v období produkčného prihnojovania. 
Interval medzi aplikáciami 10 dní. 

Jačmeň jarný - stimulácia úrody
1.aplikácia: V štádiu odnožovania (BBCH 21-29).
2.aplikácia: V štádiu BBCH 31 (1. kolienko minimálne 1 cm nad odnožovacím uzlom). Možno aplikovať aj ako TM s kvapalným hnojivom v období  produkčného  prihnojovania.  
Interval medzi aplikáciami 10 dní. 

Cukrová repa - stimulácia úrody
ASAHI SL ovplyvňuje rast a vývoj rastliny, zvyšuje úrodu, pozitívne vplýva na digesciu a zvyšuje výťažnosť polarizačného cukru.
Delená aplikácia formou postreku na list:
1.aplikácia:	v rastovej fáze 1 páru pravých listov v dávke 0,25 l prípravku (600 l vody) na ha.
2.aplikácia:	v rastovej fáze 3-4 párov pravých listov v dávke 0,6 l prípravku (600 l vody) na ha.
Interval medzi aplikáciami 10 dní. 

Repka ozimná, Repka jarná - stimulácia úrody
ASAHI SL ovplyvňuje rast a vývoj rastlín, semien a ich kvalitu (obsah oleja). Používa sa v nasledovných dávkach:
1. aplikácia:	počas tvorby kvetných pukov v štádiu  BBCH 50-57 (Predlžovanie vrcholového kvetenstva) formou postreku na list.  Odporúčaná dávka prípravku 0,6 l a vody 300-500 l/ha. 
2. aplikácia:	V štádiu BBCH 60 (začiatok  kvitnutia) formou postreku na list. Odporúčaná dávka prípravku 0,6 l a vody 300-500 l/ha.
Interval medzi aplikáciami 10 dní. 

Slnečnica - stimulácia úrody
1. aplikácia - V štádiu BBCH 51 (úbor už viditeľný v mladých listoch) formou postreku na list. Odporúčaná dávka prípravku 1,0 l a vody 300-600 l/ha.
2. aplikácia - Tesne pred kvitnutím (BBCH 59) alebo tesne po kvitnutí (BBCH 69) formou postreku na list v dávke 1,0 l prípravku na ha.
Interval medzi aplikáciami 10 dní. 

Kukurica - stimulácia úrody
Aplikujte v štádiu BBCH 16 (štádium 6 listov) formou postreku na list. Odporúčaná dávka vody 300-600 l/ha.

Zemiaky - stimulácia úrody
1. aplikácia - výška zemiakov 10 – 15 cm. Odporúčaná aplikácia s fungicídnym ošetrením. Odporúčaná dávka prípravku 0,5 a l vody 300-600 l/ha.
2. aplikácia – od uzatvorenia porastu do kvitnutia. Odporúčaná aplikácia s fungicídnym ošetrením. Odporúčaná dávka prípravku 1,0 l a vody 300-600 l/ha.
Interval medzi aplikáciami 10 - 30 dní. 

Mrkva – stimulácia úrody
Delená aplikácia: 3 x 0,5 l/ha. Aplikujte od rastovej  fázy 2. listu až po fázu, keď korene dosiahnu 50 % konečného priemeru (BBCH 12 – 45).
Časový interval medzi ošetreniami: 7 – 30 dní; Odporúčané množstvo vody: 500 l/ha
Interval medzi aplikáciami 7 - 30 dní. 

Chmeľ - stimulácia úrody
1.aplikácia:	vo fáze  predlžovacieho rastu v dávke 0,4 l prípravku (1 300 l vody) na ha.
2.aplikácia:	7 dní po prvom ošetrení v dávke 0,6 l prípravku (2 100 l vody) na ha.
3.aplikácia:	pred kvitnutím v dávke 0,6 l prípravku (3 000 l vody) na ha.
4.aplikácia:	po kvitnutí v dávke 0,4 l prípravku (3 500 l vody)  na ha.
Všetky ošetrenia vykonajte formou postreku.
Interval medzi aplikáciami 7 - 30 dní. 

Rajčiak - stimulácia úrody
ASAHI SL ovplyvňuje rast a vývoj rastlín, nasadzovanie  plodov a ich kvalitu. Prípravok používajte v nasledovných dávkach:
a) Jednorazová aplikácia - na začiatku kvitnutia formou postreku na list v dávke 1,0 l prípravku (600 l vody) na ha
b) Delená aplikácia:
1. aplikácia: po výsadbe formou postreku na list v dávke 0,5 l  prípravku (500 l vody) na ha
2. aplikácia: na začiatku tvorby kvetných pukov (BBCH 51) formou postreku na list v dávke 0,5 l prípravku (600 l vody) na ha.
3. aplikácia: na začiatku kvitnutia (BBCH 61) formou postreku na list v dávke 0,5 l prípravku (600 l vody) na ha
Poznámka: posledný termín ošetrenia je pri kvitnutí posledného súkvetia.
Interval medzi aplikáciami 10 dní. 

Povolená letecká aplikácia (120 l vody na ha)

Paprika - stimulácia úrody
ASAHI SL ovplyvňuje rast  a vývoj  rastlín, nasadzovanie  plodov a  ich kvalitu. 
Prípravok aplikujte pred začiatkom tvorby kvetných pukov (BBCH 35 - 41) v dávke 1 l/ha do 500 l/ha vody.  
 
Uhorka – stimulácia úrody
Delená aplikácia: 3 x 0,6 l/ha. Aplikujte od rastovej fázy 2. pravého listu až po fázu, keď dosiahne 5. plod na hlavnom výhonku zberovú veľkosť (BBCH 12 – 75).
Časový interval medzi ošetreniami: 7 dní; Odporúčané množstvo vody: 500 l/ha

Vinič - stimulácia úrody
ASAHI SL ovplyvňuje rast a vývoj viniča, zvyšuje nasadzovanie  plodov, cukornatosť a výlisnosť.
Delená aplikácia:
1. aplikácia: pred kvitnutím viniča (BBCH 53-57) formou postreku na list v dávke 1,0 l prípravku (1000 l vody) na ha
2.aplikácia: 3 týždne po 1. aplikácii formou postreku na list v dávke 1,0 l prípravku (1000 l vody) na ha
Interval medzi aplikáciami 21 dní. 

Jabloň – stimulácia úrody
Delená aplikácia: 3 x 0,6 l/ha. Aplikujte od rastovej   fázy viditeľných kvetných pukov až po fázu, keď plody dosiahnu polovicu veľkosti (BBCH 55 – 75).Časový interval medzi ošetreniami: 7 – 14 dní; Odporúčané množstvo vody: 500 l/ha

Čerešňa – stimulácia úrody
Delená aplikácia: 3 x 0,6 l/ha. Aplikujte od rastovej fázy otvárania kvetov až po fázu, keď ovocie dosiahne asi 50 % veľkosti (BBCH 60 -75). 
Časový interval medzi ošetreniami: 7 – 14 dní; Odporúčané množstvo vody: 500 l/ha

Jahoda – stimulácia úrody
Delená aplikácia: 3 x 0,6 l/ha. Aplikujte od rastovej fázy otvárania kvetov až po fázu, keď ovocie dosiahne asi 90 % veľkosti (BBCH 12 – 73).
Časový interval medzi ošetreniami: 7 – 14 dní; Odporúčané množstvo vody: 500 l/ha

Čierna ríbezľa – stimulácia úrody
Delená aplikácia: 2 x 0,6 l/ha. Aplikujte od rastovej fázy vyvinutia 1. listu až po fázu keď je vytvorených 50 % plodov (BBCH 11 – 75). Časový interval medzi ošetreniami: 7 – 30 dní; Odporúčané množstvo vody: 500 l/ha

Malina – stimulácia úrody
Delená aplikácia: 3 x 0,6 l/ha. Aplikujte od rastovej fázy kvitnutia po fázu, keď 50 % plodov dosiahne typickú veľkosť (BBCH 59 – 75). Časový interval medzi ošetreniami: 7 – 30 dní; Odporúčané množstvo vody: 500 l/ha

Klinčeky - stimulácia zakoreňovania
Odrezky klinčekov pripravené bežným spôsobom máčame v roztoku prípravku ASAHI SL v koncentrácii 0,33% po dobu 12 hodín pri teplote +15 až +20 C. Po máčaní je odrezky potrebné opláchnuť vodou. Takto  ošetrené odrezky klinčekov sú pripravené na výsadbu.

Semená kvetín a zeleniny - stimulácia klíčenia
Semená máčame v roztoku prípravku ASAHI SL v koncentrácii 0,025-0,05% po dobu 6-8 hodín. Po skončení procesu máčania semená necháme voľne oschnúť. Po oschnutí ich vysievame.

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Odrodová citlivosť, rezistencia ani fytotoxicita neboli zistené.

OPATRENIA PROTI VZNIKU REZISTENCIE 
Nie je známy výskyt rezistencie.

VPLYV NA ÚRODU
 Pri dodržaní dávkovania neboli zistené negatívne účinky prípravku ASAHI SL na rastliny, úrodu, jej kvalitu ani na procesy spracovania.

VPLYV NA NÁSLEDNÉ, NÁHRADNÉ A SUSEDIACE PLODINY
Prípravok nemá negatívny vplyv na následné plodiny. Zabráňte zasiahnutiu susediacich plodín postrekom.

VPLYV NA UŽITOČNÉ A INÉ NECIEĽOVÉ ORGANIZMY
 Prípravok nemá negatívny vplyv na užitočné a necieľové organizmy.

PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete. Zákaz opätovného použitia obalu alebo jeho použitia na iné účely!
Prípravok je možné miešať s bežne dostupnými prípravkami, avšak pri príprave zmesí je zakázané miešať koncentráty. Prípravky vlievajte do nádrže oddelene. Najskôr rozpustite práškové prípravky, až potom vlejte tekuté.

ČISTENIE APLIKAČNÉHO ZARIADENIA
Po skončení práce neutralizujte zvyšky postrekovej kvapaliny AGROCLEAN®, ktorý zároveň dokonale vyčistíte postrekovacie zariadenie. Následne ho vypláchnite čistou vodou

BEZPEČNOSTNÉ  OPATRENIA
Pred použitím prípravku si dôkladne prečítajte návod na použitie! Pri práci používajte ochranný odev, zásteru, ochranný štít na tvár resp. ochranné okuliare, respirátor, gumové rukavice a gumové topánky. Pri riedení postrekovej kvapaliny používajte zásteru z PVC alebo pogumovaného textilu.
Pri práci a po nej až do vyzlečenia ochranného odevu a dôkladného umytia celého tela teplou vodou a mydlom nie je dovolené piť, jesť, ani fajčiť! Pri manipulácií zabráňte postriekaniu pokožky a vniknutiu prípravku do očí!
Po skončení práce neutralizujte zvyšky postrekovej kvapaliny prípravkom AGROCLEAN® LIQUID, ktorým zároveň dokonale vyčistite postrekovacie zariadenie. Následne ho vypláchnite čistou vodou!
Prípravok nie je horľavina. Prípadný požiar haste najlepšie hasiacou penou, hasiacim práškom, pieskom alebo zeminou. Vodou haste len formou vytvárania jemnej hmly alebo kropením, a to len v tých prípadoch, ak je zaručené, že kontaminovaná voda neprenikne do verejnej kanalizácie a nezasiahne zdroje spodných, ani povrchových vôd.

PRVÁ POMOC
Po náhodnom požití : po požití podajte 0,5 l vlažnej pitnej vody s niekoľkými tabletkami medicinálneho uhlia a vyvolajte zvracanie!
Po nadýchaní : dopravte postihnutého na čistý vzduch, rozopnite mu na hrudníku odev a zabezpečte pokoj a teplo.
Po zasiahnutí očí : vyplachujte prúdom čistej vody po dobu 20 min a urýchlene vyhľadajte lekárske ošetrenie!
Po zasiahnutí pokožky : zasiahnuté miesto umyte mydlom a teplou vodou.
Pri otrave alebo podozrení na otravu privolajte lekára, ktorého informujte o prípravku a poskytnutej prvej pomoci. V prípade potreby lekár liečbu môže konzultovať s Národným toxikologickým informačným centrom v Bratislave (tel.: 02-54774 166)

SKLADOVANIE
Prípravok skladujte v uzavretých, originálnych obaloch, v uzamknutých, suchých, čistých a dobre vetrateľných skladoch, pri teplotách +5 až +30 C oddelene od potravín, nápojov, krmív, hnojív, dezinfekčných prostriedkov, horľavín a obalov od týchto látok. Chráňte pred mrazom a priamym slnečným svetlom. 
Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad. 
Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

